laion/Wikipedia-Exotic huggingface dataset:
ფარიდ მამედოვი

ფარიდ მამედოვი (აზერ. Fərid Məmmədov; დ. 30 აგვისტო, 1991, ბაქო) — აზერბაიჯანელი მომღერალი. 2013 წელს მალმეში გამართულ ევროვიზიის კონკურსზე წარადგინა აზერბაიჯანი სიმღერით „Hold Me“ და დაიკავა მეორე ადგილი დანიის შემდეგ. მამედოვი დაიბადა ბაქოში, ასიფ მამედოვის, პრფესიონალური ძიუდოისტისა და მოყვარული როკერის და მაია მამედოვას, საბჭოთა ტანმოვარჯიშის ოჯახში. ფარიდ მამედოვი სწავლობდა აზერბაიჯანის კულტურისა და ხელოვნების სახელმწიფო უნივერსიტეტში ბავშვობიდანვე მღეროდა ბულბულის ანსამბლიში, რომელსაც აიბანიზ ჰაშიმოვა ხელმძღვანელობდა. მრავალი წლის მანძილზე იყო ანსამბლის სოლისტი. 8 წლის ასაკიდან დაინტერესდა სოულითა და ჯაზით. მისი თქმით სტივი უანდერი იყო ის ვინც მასზე დიდი გავლენა მოახდინა. მამედოვი არის ავტორი სიმღერისა Gal yanima (მოდი ჩემთან), ერთ-ერთი სიმღერის, რომელიც მან შეასრულა აზერბაიჯანის ევროვიზიის შესარჩევი ტურის დროს. მუსიკის მიღმა აგრეთვე მისდევს ბერძნულ-რომაულ ჭიდაობასა და კაპოეირას. 2013 წელს მონაწილეობა მიიღო „ოქროს გრან პრის“ საერთაშორისო ჭიდაობის ტურნირის გახნის ცერემონიაზე. 2015 წელს მონაწილეობდა 2015 წლის ევროპული თამაშების დახურვის ცერემონიაზე სადაც საბინა ბაბაევასთან ერთად შეასრულა აზერბაიჯანის სახელმწიფო ჰიმნი. 2013 წლის მარტში ფარიდმა მოიგო აზერბაიჯანის ეროვნული შესარჩევი კონკრუსი ევროვიზიისთვის და მიიღო მონაწილეობა ამავე წელს გამართულ რიგით 58-ე ევროვიზიის კონკურსზე რომელიც 2013 წლის მაისში, შვედეთის ქალაქ მალმეში გაიმართა. მამედოვი გახდა პირველი მამაკაცი რომელიც წარადგენდა აზერბაიჯანს ამ კონკურზე. მისი გამოსვლა დადგა ბერძენმა ქორეოგრაფმა ფოლკას ევანგელინოსმა რომელსაც აქამდე დადგმული ქონდა საკის რუვასის და ანი ლორაკის გამოსვლები. აზერბაიჯანმა დაიკავა მე-2 ადგილი. 10-ჯერ მიიღო 12 ქულიანი შეფასება და დაიკავა და ჯამში 234 ქულა მიიღო. 2016 წლის ასაკში ფარიდ მამედოვი ფარულად, არასაჯაროდ დაქორწინდა ქალზე სახელად ნიგარი. წვილი მალევე გადავიდა საცხოვრებლად ლოს-ანჯელესში, კალიფორნიაში, სადაც მათ 2019 წლის იანვარში პირველი შვილი შეეძინათ. მამედოვს ჯამში გამოშვებული აქვს ოთხი სინგლი: „Gəl yanıma“ (2012), „İnan“ (2013), „Hold Me“ (2013) და „Hər an Yanımda“ (2014). ↑ Farid Mammadov დაარქივებული 3 May 2013 საიტზე Wayback Machine. . Europe 2013. ↑ 2.0 2.1 Farid Mammadov's Rivals at Eurovision 2013 დაარქივებული 29 April 2013 საიტზე Wayback Machine. . Echo. 14 April 2013. ↑ Farid kicks off his European promotional tour დაარქივებული 27 June 2013 საიტზე Archive.isCategory:Webarchive template archiveis links. ITV. 30 March 2013. ↑ Farid Mammadov in Greece დაარქივებული 23 February 2017 საიტზე Wayback Machine. . Zerkalo. 9 April 2013. ↑ Женился азербайджанский участник «Евровидения 2013» Фарид Мамедов – ФОТО – ВИДЕО. ↑ Азербайджанский участник «Евровидения» стал отцом в США – ФОТО.
საბინა ბაბაევა

საბინა ბაბაევა (აზერ. Səbinə Babayeva; დ. 2 დეკემბერი, 1979, ბაქო) — აზერბაიჯანელი მომღერალი. 2012 წელს წარადგინა აზერბაიჯანი ბაქოში გამართულ ევროვიზიაზე. მოახერხა ფინალში გასვლა. 2012 წლის 26 მაისს ფინალში რიგით მე-13 ნომრად გამოვიდა სიმღერით „When the Music Dies“. საბოლოო ჯამში დაიკავა მე-4 ადგილი. საბინამ დაამთავრა ბაქოში მდებარე ასაფ ზეინალის მუსიკალური სკოლა, ვოკალური ხელოვნების განხირთ. მან მონაწილეობა მიიღო ქვეყანაში და მის გარეთ ჩატარებულ არაერთ კონკურში. ის ცნობილია მისი იმით რომ შეასრულა სიმღერა „Roya kimi“, 2003 წლის აზერბაიჯანული ტელესერიალის „Bayaz hayat“-ის თემის (გახსნითი) სიმღერა. მას არაერთხელ მიუღია აზერბაიჯანის ევროვიზიის შესარჩევ ეროვნულ კონკურსზე. მიონაწილეობას იღებდა 2008 წლიდან ევროვიზიაზე გასვლამდე.. საბინამ ევროვიზიაზე აზერბაიჯანის წარმომადგენლად არჩევამდე ევროვიზიაზე საქართველოს წარმომადგენელ ანრი ჯოხაძესთან ერთად ჩაწერა სიმღერა „სიყვარულის თამაში“. მისი სარეკლამო ტურნეს ფარლებში საბინა გამოვიდა ლონდონში, ამსტერდამსა და ბუდაპეშტში. ევროვიზიის ფინალში მიიღო 150 ქულა და დაიკავე მე-4 ადგილი. ფინალში იყო რიგით მე-13 გამომსვლელი. მან აგრეთვე მიიღო მარსელ ბეზანსონის პრესის ჯილდო ევროვიზიის ფინალში შესრულებული სიმღერისთვის „When the Music Dies“. 2012 წელს ბაბაევა ჩაირიცხა ბაქოს მუსიკალურ აკადემიაში საშუალო სკოლის შემდგომ პროგრამაზე. 2014 წელს საბინა ბაბაევა იყო აზერბაიჯანის ხმის მიცემის პროცესის სპიკერი ევროვიზიის სიმღერის კონკურსზე კოპენჰაგენში, დანიაში. მან წარადგინა აზერბაიჯანის მიერ სხვა კონკურსანტებისთვის მიცემული ქულები. ის 2012 წლის ევროვიზიაზე მყოფ ერთ-ერთ კონკურენტზე, ბრიტანელ ენჯელბერტ ჰამპერდინკზე აცხადებდა რომ ის მისი ერთ-ერთი ფავორიტი მომღერალია. ამასთანავე გამოთქვა მასთან ერთად დუეტის ჩაწერის სურვილი. 2012 წლის 30 ივლისს ცნობილი გახდა, რომ ბაბაევა დაინიშნა ჯავიდან შარიფოვზე, ექვსი წლით უმცროს მამაკაცზე, რომელიც ტელეკომპანია Ictimai–ს პროგრამების დირექტორთი და რეალითი შოუს Gafas–ის ყოფილ მონაწილეა. გავრცელებული ინფორმაციით, წყვილი ერთმანეთს ერთი წლის მანძილზე ხვდებოდა. საბინა ბაბაიევამ უარყო ეს ინფორმაცია. მიუხედავად მისი ამრეაქციისა, ქორწილი 26 სექტემბერს მართლაც შედგა. 2016 წლის დასაწყისში ბაბაევას შეეძინა შვილი. ↑ (in Azerbaijani) Sabina Babayeva - Roya Kimi. Markaz Information Agency. 13 February 2012. დაარქივებული 3 December 2013 საიტზე Wayback Machine. ↑ (in Azerbaijani) Azerbaijan's Eurovision Representative Known დაარქივებული 2012-02-15 საიტზე Wayback Machine. . Lent.az. 13 February 2012. ↑ Georgia and Latvia Selected Representatives for ESC 2012[მკვდარი ბმული]. APA. 20 February 2012. ↑ Sabina Babayeva on Preparing for Eurovision. Day.az. 30 March 2012. ↑ Sabina Babayeva's Unprecedented Result. 1news.az. 31 May 2012. ↑ Roxburgh, Gordon (27 May 2012). Winners of the Marcel Bezençon Awards 2012. European Broadcasting Union. Retrieved 15 July 2012 ↑ Sabina Babayeva Became Student. Day.az. 18 August 2012. ↑ 1 25 May 2012. ↑ Azerbaijani Participant of Eurovision Got Engaged. Day.az. 30 July 2012. ↑ Sabina Babayeva Refuted Rumours of Coming Engagement. 1news.az. 30 July 2012. ↑ Sabina Babayeva Got Married. 1news.az. 27 September 2012. Retrieved 19 October 2012. ↑ Səbinə Babayevanın oğlu oldu. Qafqazinfo.az. 3 January 2016.
სოფუ მეჰმედ-ფაშა

სოფუ მეჰმედ-ფაშა (თურქ. Sofu Mehmet Paşa; გ. აგვისტო, 1649, მალქარა, ოსმალეთის იმპერია) — ოსმალეთის იმპერიის სახელმწიფო მოღვაწე, დეფტერდარი 1636 წლიდან 1639 წლამდე, ასევე დიდი ვეზირი 1648-1649 წწ. მურად IV-ის მმართველობის პერიოდში მეჰმედ-ფაშა დეფტერდარად იყო დანიშნული. 1648 წელს, იანიჩარების აჯანყების შედეგად მიიღო დიდი ვეზირის წოდება. მან მნიშვნელოვანი როლი ითამაშა სულთან იბრაჰიმის სიკვდილით დასჯაში, წყაროების თანახმად პირადად მიიღო მონაწილეობა ხსენებულ პროცესში. ქიოსემ სულთანთან არსებული დაძაბულობის გამო სოფუ მეჰმედ-ფაშა ვერ ახერხებდა წარმატებით მართვას. თანამდებობაზე დანიშვნიდან 9 თვეში, სწორედ ქიოსემ სულთნის ბრძანებით მას ჩამოართვეს ვეზირის ტიტული და მალქარაში გადაასახლეს, სადაც რამდენიმე თვეში სიკვდილით დასაჯეს. Uzunçarşılı, İsmail Hakkı, (1954) Osmanlı Tarihi III. Cilt, 2. Kısım , XVI. Yüzyıl Ortalarından XVII. Yüzyıl Sonuna kadar), Ankara: Türk Tarih Kurumu (Altıncı Baskı 2011 ISBN 978-975-16-0010) say.395-397 Buz, Ayhan, (2009) Osmanlı Sadrazamları, İstanbul: Neden Kitap, ISBN 978-975-254-278-5, .
კავაგუტი

კავაგუტი (იაპონ. 川口市) — ქალაქი და ნავსადგური იაპონიაში, კუნძულ ჰონსიუზე, საიტამის პრეფექტურაში. ტოკიოს ჩრდილო-დასავლეთი გარეუბანი. 592,373 მცხოვრები (2019). სამსხმელო წარმოება. სატრანსპორტო მანქანათმშენებლობა, ჩარხმშენებლობა, ავტო- და ძრავათმშენებლობა, ელექტროტექნიკური (მძიმე ენერგომანქანათმშენებლობა, საყოფაცხოვრებო ელექტროტექნიკა), ქიმიური, საფეიქრო და კებნის მრეწველობა. ქართული საბჭოთა ენციკლოპედია, ტ. 5, თბ., 1980. — გვ. 297. ოფიციალური საიტი ↑ 埼玉県推計人口(月報) < 埼玉県
ამირან ქადეიშვილი

ამირან ქადეიშვილი (დ. 4 მარტი, 1936, ოზურგეთი — გ. 6 ოქტომბერი, 2021, თბილისი) — ქართველი კინოსა და თეატრის მსახიობი. საქართველოს სსრ დამსახურებული არტისტი. ხელოვნების ქურუმის ჯილდოს მფლობელი (2018). 1953–1985 წლებში მოღვაწეობდა ოზურგეთის წუწუნავას სახელობის თეატრში და თეატრ „ძველი სახლის“ სცენაზე. 1970 წლიდან მუშაობდა კინოში, სხვადასხვა ჟანრის ფილმებში. მის მიერ შესრულებული როლებია: ნიკოია („სემირამიდას ბაღები“, ს. დოლიძე, 1970), კვეგვე ტარბა („მთვარის მოტაცება“, თ. მელიავა, 1973), კურა-მუჰამედი („ციმბირელი პაპა“, გ. კალატოზიშვილი, 1973), ჭოლა („პირველი მერცხალი“, ნ. მჭედლიძე, 1975), ნიკო („გაქცევა გათენებისას“, ს. დოლიძე, 1975), ხირხალა („სიყვარული ყველას უნდა“, გ. შენგელაია, მ. ჭიაურელი უმცროსი, 1980), კობიძე („სახლი ლესნაიაზე“, ნ. სანიშვილი, 1980), ერმილე მამალაძე („მევლუდი“, ნ. სანიშვილი, 1985), მმართველი („წინამორბედი“, ი. კვაჭაძე, 1988). მონაწილეობა აქვს მიღებული ფილმებში: „კავკასიის ტყვე“ (გ. კალატოზიშვილი, 1978), „როგორ ვიცხოვრო უშენოდ“ (გ. მგელაძე, 1980), „თბილისი, პარიზი, თბილისი“ (ლ. აბაშიძე, 1980), „ჟამი მოქცევისა“ (ნ. ომიაძე, 1982), „სათნოებათა კიბე“ (ნ. წულაძე, 1986) და სხვ. გარდაიცვალა 2021 წლის 6 ოქტომბერს, 85 წლის ასაკში, ხანგრძლივი ავადმყოფობის შემდეგ, თბილისის ნოდარ ბოხუას სახელობის კარდიოვასკულარულ ცენტრში. ამირან ქადეიშვილი — ეროვნული ფილმოგრაფია ამირან ქადეიშვილი კინოფილმების ინტერნეტ-მონაცემთა ბაზაში ↑ 1.0 1.1 ამირან ქადეიშვილი. საქართველოს ბიოგრაფიული ლექსიკონი. ციტირების თარიღი: 6 ოქტომბერი, 2021 ↑ „მსახიობი ამირან ქადეიშვილი 85 წლის ასაკში გარდაიცვალა“. interpressnews.ge. ციტირების თარიღი: 6 ოქტომბერი, 2021. შეამოწმეთ თარიღის პარამეტრი |access-date=-ში (დახმარება)
კავთურა

კავთურა — მდინარე აღმოსავლეთ საქართველოში, შიდა ქართლის მხარის კასპის მუნიციპალიტეტში. სათავე აქვს თრიალეთის ქედის ჩრდილოეთ კალთაზე 1910 მ სიმაღლეზე, ერთვის მდინარე მტკვარს მარჯვნიდან სოფელ ქვემო ხანდაკთან. სიგრძე 26 კმ, აუზის ფართობი 129 კმ². საზრდოობს წვიმის, თოვლისა და მიწისქვეშა წყლით. წყალდიდობა იცის გაზაფხულზე. მდგრადი წყალმცირობა — ზამთარში. საშუალო მრავალწლიური ხარჯი შესართავთან 0,96 მ³/წმ. იყენებენ სარწყავად (935 ჰა) და წისქვილებისათვის. ილია აფხაზავა, ენციკლოპედია „საქართველო“, ტ. 4, თბ., 2018. — გვ. 422.
არცვიკი

არცვიკ არუთუნიანი (სომხ. Արծվիկ Հարությունյան ɑɾtsˈvik hɑɾutʰjunˈjɑn; რუს. Арцвик Арутюнян; დ. 21 ოქტომბერი, 1984), უფრო მეტად ცნობილი როგორც არცვიკი — სომეხი-რუსი მომღერალი და სიმღერების ავტორი. 2017 წელს წარადგინა სომხეთი ევროვიზიის კონკურსზე სიმღერით „Fly with Me“ („იფრინე ჩემთან ერთად“). დაიკავა მე-18 ადგილი. არცვიკი დაიბადა 1984 წლის 21 ოქტომბერს კაპანში. როდესაც არცვიკი 5 წლის იყო ოჯახმა დატოვა სომხეთი და ისიც საცხოვრებლად ოჯახთან ერთად მოსკოვში გადავიდა. სკოლის დამთავრების შემდეგ არცვიკი სწავლობდა ლოგოპედიას მოსკოვის სახელმწიფო პედაგოგიურ უნივერსიტეტში. 2012 წელს არცვიკი გახდა პროექტის „ჯაზ პარკინგი“ წევრი. ბავშვობიდან არცვიკის მუსიკალურმა შესაძლებლობებმა გამოიწვია გარშემომყოფთა გაკვირვება და აღტაცება. თუმცა, გადამწყვეტი მომენტი იმის გაცნობიერებაში, რომ მისი მომავალი აუცილებლად იქნება დაკავშირებული მუსიკასთან არის 1992 წლის ფილმი „The Bodyguard“ და უიტნი ჰიუსტონის შემოქმედების გაცნობა. მიუხედავად ამისა მან მხოლოდ მრავალი წლის შემდეგ იპოვა გამბედაობა, რომ სცადოს თავისი ძალა მუსიკალურ სფეროში. 2013 წელს არცვიკი იყო გადაცემა „The Voice“-ს რუსულ ვერსიაში „Golos“. არცვიკი ამ პერიოდში იყო პელაგაევას გუნდის წევრი. არცვიკი შეჯიბრს ბრძოლის რაუნდში გამოეთიშა. იმის მიუხედავად, რომ არცვიკი ყოველთვის ინარჩუნებდა მჭიდრო კავშირებს თავის სამშობლოსთან, სწორედ 2016 წელს გადაწყვიტა სომხეთში დაბრუნება და გახდა პირველი არხის პროექტ , „Depi Evratesil“-ის კონკურსანტი. 2016 წელს არცვიკი იყო „Depi Evratesil“-ის მონაწილე. ამ კონკურსის მიზანი იყო შეერჩიათ სომხეთის წარმომადგენელი 2017 წლის ევროვიზიის კონკურსზე რომელიც კიევში, უკრაინაში გაიმართა. შოუს დროს იყო ესაი ალტუნიანის გუნდის წევრი. 2016 წლის 24 დეკემბერს მან მოიგო შესარჩევი კონკურსი და 2017 წლის ევროვიზიაზე წარადგინა სომხეთი სიმღერით „Fly with Me“ („იფრინე ჩემთან ერთად“). სიმღერისა და მუსიკალური ვიდეოს რეჟისორია არტურ მანუკიანი. მისმა სინგლმა ნორვეგიაში iTunes-ზე 172-ე ადგილი დაიკავა. ევროვიზიის ნახევარ-ფინალში მიიღო 152 ქულა და დაიკავა მე-7 ადგილი. ფინალში კი არცვიკმა მიიღო 79 ქულა და დაიკავა მე-18 ადგილი. 2014 — „No Fear“ 2014 — „Why“ 2015 — „Сестра по духу“ (დუეტი მარგარიტა პოზოიანთან ერთად) 2015 — „I Say Yes“ 2017 — „Fly With Me“ 2017 — „Mna Du“ 2015 — „Сестра по духу“ (დუეტი მარგარიტა პოზოიანთან ერთად) 2017 — „Fly With Me“ ↑ Granger, Anthony. (24 December 2016) Armenia: Artsvik will represent Armenia at Eurovision 2017. Eurovoix. ↑ Granger, Anthony. (10 February 2017) Armenia: Artsvik's song selection begins in Yerevan. Eurovoix. ↑ Armenia's representative at the Eurovision Song Contest 2017. Eurovision Armenia. ციტირების თარიღი: 15 January 2018 ↑ Brey, Marco. Armenia launches ambitious search for Eurovision 2017 act. European Broadcasting Union (1 July 2016). ციტირების თარიღი: 4 July 2016 ↑ Armenia unveils 'Dream Team' for 2017. European Broadcasting Union (22 August 2016). ციტირების თარიღი: 31 August 2016 ↑ wiwibloggs (11 December 2016). „DEPI EVRATESIL: LUCY AND VAHE ELIMINATED IN FIRST LIVE SHOW“. wiwibloggs. დაარქივებულია ორიგინალიდან — 3 June 2017. ციტირების თარიღი: 18 December 2016. ↑ Granger, Anthony. (24 December 2016) Armenia: Artsvik will represent Armenia at Eurovision 2017. Eurovoix. ↑ The official music video of Sevak Khanagyan's "Qami" is out now!.
კავკაზსკაია სტარინა

„კავკაზსკაია სტარინა“ (რუს. „Кавказская старина“) — ყოველთვიური ისტორიული, არქეოლოგიური, ეთნოგრაფიული ჟურნალი რუსულ ენაზე. გამოდიოდა თბილისში 1872 წლის ნოემბრიდან 1873 წლის ივნისის ჩათვლით. რედაქტორი-გამომცემელი — ალექსანდრე ერიცოვი. ჟურნალში იბეჭდებოდა ისტორიული დოკუმენტები, კავკასიის ხალხთა მემატიანეების თხზულებათა თარგმანები, წერილები არქეოლოგიისა და ისტორიის საკითხებზე, ძეგლთა აღწერა და ბიბლიოგრაფია. თანამშრომლობდნენ რაფიელ ერისთავი, პლატონ იოსელიანი, დიმიტრი ბაქრაძე და სხვა. სულ გამოვიდა 8 ნომერი: Кавказская старина, №1, ноябрь 1872 Кавказская старина, №2, декабрь 1872 Кавказская старина, №3, январь 1873 Кавказская старина, №4-5, февраль и март 1873 Кавказская старина, №6, апрель 1873 Кавказская старина, №7-8, май и июнь 1873 ქართული საბჭოთა ენციკლოპედია, ტ. 5, თბ., 1980. — გვ. 299.
ვაგარშაკ აკობიანი

ვაგარშაკ აკობიანი (სომხ. Վաղարշակ Հակոբյան; დ. 1 იანვარი, 1991, წაღკაძორი, სომხეთის სსრ, სსრკ) — სომეხი თურქოლოგი და პოლიტიკოსი. სომხეთის მე-7 მოწვევის ეროვნული კრების წევრი 2019 წლიდან. საპარლამენტო ფრაქცია „ჩემი ნაბიჯი ალიანსის“ წევრი. ისტორიულ მეცნიერებათა კანდიდატი. აკობიანი მცირე ხნის განმავლობაში იყო სომხეთის დიასპორის მინისტრის მოადგილე (2018 წლიდან 2019 წლის 14 იანვამდრე). ვაგარშაკ აკობიანი დაიბადა 1991 წლის 1 იანვარს, წაღკაძორში, სომხეთის სსრ-ში, სსრკ-ში. 1997–2007 წლებში აკობიანი სწავლობდა წაღკაძორის სკოლაში. 2007–2011 წლებში სწავლობდა ერევნის სახელმწიფო უნივერსიტეტის აღმოსავლეთმცოდნეობის ფაკულტეტზე. არის თურქოლოგიის ბაკალავრი. 2013 წელს დაამთავრა სომხეთის მეცნიერებათა ეროვნული აკადემიის (NAS) საერთაშორისო სამეცნიერო საგანმანათლებლო ცენტრის აღმოსავლეთმცოდნეობის ფაკულტეტი. მიიღო ორიენტალიზმის მაგისტრის ხარისხი. 2013–2016 წლებში აკობიანი სწავლობდა სომხეთის მეცნიერებათა ეროვნული აკადემიის საერთაშორისო სამეცნიერო და საგანმანათლებლო ცენტრის აღმოსავლეთმცოდნეობის ფაკულტეტის ასპირანტურაზე. არის ისტორიის მეცნიერებათა დოქტორი (ფილოსოფიის დოქტორი; Ph.D). 2012 წელს აკობიანმა დააფუძნა ახალგაზრდა სომეხ პოლიტიკოსთა ასოციაცია. 2015–2016 წლებში იყო ერევნის ფრანგული კოლეჯისა და ევროპის რეგიონული აკადემიის ლექტორი. 2018 წლიდან 2019 წლის 14 იანვრამდე იყო სომხეთის დიასპორის მინისტრის ასისტენტი. 2018 წლის 9 დეკემბრიდან არის სომხეთის ეროვნული კრების წევრი, საპარლამენტო ფრაქცია: „ჩემი ნაბიჯი ალიანსი“. არჩეული იქნა მე-10 საარჩევნო ოლქიდან (კოტაიქის პროვინცია). არის ბაჰრეინ-სომხეთის, ეგვიპტე-სომხეთის, საფრანგეთი-სომხეთის, ირანი-სომხეთის, ყაზახეთი-სომხეთის, ქუვეითი-სომხეთის, ყირგიზეთი-სომხეთის, მონღოლეთი-სომხეთისა და სომხეთ-ტაჯიკეთის საპარლამენტო მეგობრობის ჯგუფის წევრი. სომხეთის რესპუბლიკის ეროვნული ასამბლეასისა და რუსეთის ფედერალურ ასამბლეას შორის თანამშრომლობის საპარლამენტო კომიტეტისა და სომხეთის რესპუბლიკის ეროვნულ ასამბლეასა და ბელარუსის რესპუბლიკის ეროვნულ ასამბლეას შორის თანამშრომლობის საპარლამენტო კომიტეტის წევრი. ვაგარშაკ აკობიანი არის ფრანკოფონიის საპარლამენტო ასამბელის წევრი. სომხეთის ეროვნული კრების 11 დეპუტიტსაგან შემდგარი რეგიონული და ევრაზიული ინტეგრაციის მუდმივმოქმედი კომიტეტის წევრი. აკობიანი არის პოლიტიკური პარტია „საზოგადოებრივი კონტრაქტის“ წევრი. ვაგარშაკ აკობიანი არის მრავალი სამეცნიერო სტატიის ავტორი. აკობიანი არის დაუოჯახებელი. არ ჰყავს შვილი. ბიოგრაფია სომხეთის ეროვნული კრების საიტზე ვაგარშაკ აკობიანი Instagram-ზე ვაგარშაკ აკობიანი Facebook-ზე ↑ National Assembly of Armenia | Official Web Site | parliament.am. ციტირების თარიღი: 2019-01-20 ↑ www.brightarmenia.am. ციტირების თარიღი: 2019-01-20[მკვდარი ბმული]
სურენ პაპიკიანი

სურენ პაპიკიანი (სომხ. Սուրեն Պապիկյան; დ. 26 აპრილი, 1986, სტეფანავანი, სომხეთის სსრ, სსრკ) — სომეხი პოლიტიკოსი, ისტორიკოსი, მასწავლებელი. სომხეთის ვიცე-პრემიერი 2021 წლიდან. 2018-2019 წლებში სომხეთის ტერიტორიული ადმინისტრირებისა და განვითარების მინისტრი. 2019-2021 წლებში სომხეთის ტერიტორიული ადმინისტრირებისა და ინფრასტრუქტურის მინისტრი. სომხეთის რევოლუციის ერთ-ერთი წამყვანი ფიგურა. 2021 წლის 15 ნოემბრიდან სომხეთის თავდაცვის მინისტრი. სურენ პაპიკიანი 1986 წლის 26 აპრილს დაიბადა სტეფანავანში. 2003-2010 წლებში სწავლობდა ერევნის სახელმწიფო უნივერსიტეტის ისტორიის ფაკულტეტზე (სწავლის დროს გაწვეული იქნა ჯარში). ისტორიის ბაკალავრი, პედაგოგი. 2010-2012 წლებში კვლავ სწავლობდა ერევნის სახელმწიფო უნივერსიტეტის ისტორიის ფაკულტეტზე. პაპიკიანი არის ისტორიის მაგისტრი. 2009-2011 წლებში პაპიკიანი ხელმძღვანელობდა ერევნის სახელმწიფო უნივერსიტეტის ისტორიის ფაკულტეტის სტუდენტურ სამეცნიერო საზოგადოებას. 2012-2016 წლებში სწავლობდა სანქტ-პეტერბურგის უნივერსიტეტის დიპლომისშემდგომ კურსზე. 2010-2016 წლებში იყო ერევნის N54 საჯარო სკოლის ისტორიის მასწავლებელი.. 2011-2018 წლებში მუშაობდა კუანტიმის კოლეჯში, მასწავლებლად. 2017-2018 წლებში ერევნის ქალაქის საბჭოს ექსპერტი იელკის ფრაქციიდან. 2018 წელს იყო მოძრაობა „ჩემი ნაბიჯის“ წევრი-ინიციატორი და სომხეთის აპრილ-მაისში მომხდარი არაძალადობრივი სომხეთის რევოლუციის მონაწილე. ის არის პარტია „საზოგადოებრივი კონტრაქტის“ გამგეობის თავმჯდომარე. ნიკოლ ფაშინიანის პირველ კაბინეტში 2018-2019 წლებში იკავებდა სომხეთის ტერიტორიული ადმინისტრირებისა და განვითარების მინისტრის თანამდებობას. 2019-2021 წლებში ფაშინიანის მეორე კაბინეტში დაინიშნა სომხეთის ტერიტორიული ადმინისტრირებისა და ინფრასტრუქტურის მინისტრად. ჯამში მინისტრის თანამდებობას იკავებდა 2018 წლის 12 მაისიდან 2021 წლის 2 აგვისტომდე. 2021 წლის 2 აგვისტოს, ფაშინიანის მესამე კაბინეტში სურენ პაპიკიანი დაინიშნა სომხეთის ვიცე-პრემიერის თანამდებობაზე.. სურენ პაპიკიანი 2021 წელს იყო პარტია „საზოგადოებრივი კონტრაქტის“ საპარლამენტო საარჩევნო, პროპორციული სიის წევრი. არის პარტია „საზოგადოებრივი კონტრაქტის“ დამფუძნებელი წევრი. 2011 წელს ერევნის სახელმწიფო უნივერსიტეტის სტუდენტურმა საბჭომ პაპიკიანი ვერცხლის მედლით დააჯილდოვა. 2016 წელს კი მან მიიღო სომხეთის თავდაცვის სამინისტროს გარეგინ ნჟდეს სახელობის ჯილდო. დაუოჯახებელია. არ ჰყავს შვილი. ბიოგრაფია სომხეთის მთავრობის საიტზე ბიოგრაფია პარტია „სამოქალაქო კონტრაქტის“ საიტზე სურენ პაპიკიანი Facebook-ზე ↑ Biography of Suren Papikyan Official website of the Government of Armenia ↑ mediamax.am
კავკაზსკი ვესტნიკი

„კავკაზსკი ვესტნიკ“ (რუს. „Кавказский вестник“) — ყოველკვირეული სამეცნიერო-ლიტერატურილი ჟურნალი; გამოდიოდა 1900–1905 წლებში თბილისში რუსულ ენაზე. „კავკაზსკი ვესტნიკის“ განყოფილებები იყო: კავკასიის ქრონიკა; ქართული ცხოვრება, ლიტერატურა, პრესა; სომხური ცხოვრება, ლიტერატურა, პრესა; აზერბაიჯანული ცხოვრება, ლიტერატურა; აღმოსავლეთის მიმოხილვა; ბიბლიოგრაფია. ლორთქიფანიძე ი., ქართული საბჭოთა ენციკლოპედია, ტ. 5, თბ., 1980. — გვ. 299.
შარიფ შარიფოვი

შარიფ შარიფოვი (რუს. Шариф Наидгаджавович Шарифов, აზერ. Şərif Şərifov; დ. 11 ნოემბერი, 1988, განუხი, ჩაროდინსკის რაიონი, დაღესტანი) — ავარული წარმოშობის აზერბაიჯანელი-რუსი მოჭიდავე. 2011 წელს მოიგო მსოფლიო ჩემპიონატი და მოიპოვა ბრინჯაოს მედალი ევროპის ჩემპიონატზე. 2012 წლის ზაფხულის ოლიმპიურ თამაშებზე თავისუფალი სტილით ჭიდაობაში, 84 კგ წონით კატეგორიაში გახდა ოლიმპიური ჩემპიონი. ფინალში დაამარცხა პუერტო-რიკოს წარმომადგენელი ხაიმე ესპინალი. 2016 წლის რიო-დე-ჟანეიროში, ბრაზილიაში გამართულ ზაფხულის ოლიმპიურ თამაშებზე 86 კგ წონით კატეგორიაში მოიპოვა ბრინჯაოს მედალი. ნახევარ-ფინალში აბდულრაშიდ სადულაევთან დამარცხებამდე მოუგო ბი შენგფენგსა და ზბიგნიევ ბარამოვსკის. რეპეშაჟში შარიფოვმა დაამარცხა პედრო სებალიოსი და მოიპოვა ბრინჯაოს მედალი. 2010 წელს აზერბაიჯანის დედაქალაქ ბაქოში გამართულ ევროპის ჩემპიონატზე მოიპოვა ვერცხლის მედალი. 2011 წელს დორტმუნდში, გერმანიაში გამართულ ევროპის ჩემპიონატზე 84 კგ წონით კატეგორიაში მოიპოვა ბრინჯაოს მედალი. 2018 წელს 92 კგ წონით კატეგორიაში კასპიისკში გამართულ ევროპის ჩემპიონატზე მოიპოვა ვერცხლის მედალი. ფინალში ანგარიშით 1-2 დამარცხდა აბდულრაშიდ სადილაევთან. 2019 წელს მოიგო ბუქარესტში გამართული ევროპის ჩემპიონატი. ფინალში დაამარცხა პოლნელი მოჭიდავე ზბიგნევ ბარამოვსკი. 2011 წელს მოიგო სტამბოლში, თურქეთში გამართული მსოფლიო ჩემპიონატი. ფინალში დაამარცხა უკრაინის სახელით მონაწილე სპორტსმენი იბრაჰიმ ალდათოვი. 2009 წელს მოიპოვა ბრინჯაოს მედალი 84 კგ წონით კატეგორიაში, ჰერნინგში, დანიის სამეფოში გამართულ ევროპის ჩემპიონატზე. 2019 წელს 97 კგ წონით კატეგორიაში ნურ-სულთანში გამართულ მსოფლიო ჩემპიონატზე შარიფოვმა ვერცხლის მედალი მოიპოვა. ფინალში დამარცხდა რუსეთის სახელით მოასპარეზე აბდულრაშიდ სადულაევთან, ანგარიშით 0-4. 2017 წელს ბაქოში გამართულ ისლამის სოლიდარობის თამაშებზე 86 კგ წონით კატეგორიაში მოიპოვა ბრინჯაოს მედალი. მისი მწვრთნელები არიან ანვარ მაგომედგაჯიევი და ომარ კურამაგომედოვი. არის აზერბაიჯანული საჭიდაო კლუბი „Gamidov WC Atasport“-ის წევრი. შარიფ შარიფოვს 2012 წელს მიენიჭა დიდების ორდენი. 2016 წელს მიენიჭა აზერბაიჯანის რესპუბლიკის პრეზიდენტის საპატიო დიპლომი. მას ასევე ახალგაზრდობისა და სპორტის სამინისტროს მიენიჭა წლის საუკეთესო სპორტსმენის სტატუსი 2011 და 2012 წლებში. Olympedia ↑ Azerbaijani wrestlers Sharif Sharifov, Maria Stadnik called best in the world. Mtoopall.com (2012-02-09). ციტირების თარიღი: 2012-05-28[მუდმივი მკვდარი ბმული] ↑ CBS News. Sharif Sharifov of Azerbaijan wins Olympic wrestling gold medal in men's 84-kilogram freestyle ↑ Rio 2016 - Men's Freestyle 86 kg (20 August 2016). დაარქივებულია ორიგინალიდან — 22 სექტემბერი 2016. ციტირების თარიღი: 3 October 2017
იულია რატკევიჩი

იულია რატკევიჩი (ბელარ. Юлія Мікалаеўна Раткевіч; ლაინკა: Julija Mikałajeŭna Ratkievič; დ. 16 ივლისი, 1985, მინსკი, ბელორუსიის საბჭოთა სოციალისტური რესპუბლიკა, სსრკ) — ბელარუსში დაბადებული აზერბაიჯანელი ქალი მოჭიდავე. არის 2012 წლის ზაფხულის ოლიმპიური თამაშების ბრინჯაოს მედლის პრიზიორი (55 კგ წონით კატეგორიაში). კარიერის საწყის წლებში გამოდიოდა ბელარუსის სახელით. 2005 წელს რატკევიჩმა ბელარუსი სახელით მოიპოვა ბრინჯაოს მედალი, ვარნაში, ბულგარეთში გამართულ ევროპის ჩემპიონატზე. აზერბაიჯანში გადასვლის შემდეგ მოიგო 2009 ჰერნინგში, დანიის სამეფოში გამართული ერვოპის ჩემპიონატი და 2011 წელს დორტმუნდში, გერმანიაში გამართული ევროპის ჩემპიონატი. 2010 წელს რატკევიჩმა 55 კგ კატეგორიაში მოიპოვა ვერცხლის მედალი მსოფლიო ჩემპიონატზე (მოსკოვი, რუსეთი). 2013 წელს 59 კგ წონით კატეგორიაში მოიპოვა ბრინჯაოს მედალი (ბუდაპეშტი, უნგრეთი). 2014 წელს 60 კგ წონით კატეგორიაში მოიპოვა ვერცხლის მედალი (ტაშკენტი, უზბეკეთი). ფინალში დამარცხდა მონღოლ მოჭიდავე სუხეგინ ცერენჩიმედთან. 2015 წელს 58 კგ წონით კატეგორიაში მსოფლიო ჩემპიონატზე მოიპოვა ბრინჯაოს მედალი (ლას-ვეგასი, აშშ). 2012 წელს ევროპის ჩემპიონატზე დაიკავა მე-14 ადგილი (55 კგ წონითი კატეგორია). 2014 წელს კი მეშვიდე ადგილზე გავიდა (60 კგ წონითი კატეგორია). 2012 წელს რატკევიჩმა მონაწილეობა მიიღო ლონდონში, დიდ ბრიტანეთში გამართულ ზაფხულის ოლიმპიურ თამაშებზე, 55 კგ წონით კატეგორიაში. დაამარცხა ბერძენი მარია პრევოლარაკი, მაგრამ შემდეგ დამარცხდა იაპონელ საორი იოშიდასთან. ამის შემდეგ ის გადავიდა რეპეშაჟში სადაც ამერიკელი მოჭიდავე კელსი კემპბელი დაამარცხა. ბრინჯაოს მედლის ბრძოლაში დაამარცხა რუსი ვალიერა ჟოლობოვა. 2011 წელს 59 კგ წონით კატეგორიაში მოიგო მსოფლიო ჩემპიონატი (დორტმუნდი, გერმანია). 2016 წელს 60 კგ წონით კატეგორიაში მსოფლიო ჩემპიონატზე მოიპოვა ბრინჯაოს მედალი (რიგა, ლატვია). ბატკევიჩმა აგრეთვე მიიღო მონაწილეობა რიო-დე-ჟანეიროში, ბრაზილიაში გამართულ ზაფხულის ოლიმპიურ თამაშებზე. ამჯერად ვერ მოახერხა მედლის მოპოვება. ბრინჯაოს მედლისთვის ბრძოლაში დამარცხდა ტუნისელ მარვა ამრისთან. დაიკავა მე-5 ადგილი. 2013 წელს რატკევიჩმა მოიგო ყაზანში, რუსეთში გამართული ზაფხულის უნივერსიადა (59 კგ წონითი კატეგორია). ფინალში დაამარცა ამერიკელი მოჭიდავე ელისონ რაგანი. bio on fila-wrestling.com[მკვდარი ბმული] ↑ Archived copy. დაარქივებულია ორიგინალიდან — 2013-01-04. ციტირების თარიღი: 2012-08-13 ↑ Archived copy. დაარქივებულია ორიგინალიდან — 2016-08-21. ციტირების თარიღი: 2016-08-21